
	1.
	Likumprojekts
5) Valsts iedzīvotāju genoma datubāzes jēdzienu un uzdevumus;
	Priekšlikums
Lūdzu vienkopus uzskaitīt Valsts iedzīvotāju genoma datubāzes uzdevumus un mērķus, kā arī iekļaujamo informāciju saskaņā ar Valsts informācijas sistēmu likuma 5. panta pirmās prim daļas 1. un 2. punktu.
Piedāvātā redakcija
-
	Pauls Puķītis (VARAM)

	2.
	Likumprojekts
(1) Valsts iedzīvotāju genoma datubāze ir nacionālas nozīmes biobanka, kas veido Latvijas iedzīvotāju bioloģisko paraugu un to paraugsaistīto datu, ģenētisko un citu lielapjoma molekulāro datu kolekciju, lai īstenotu sabiedrības intereses atbilstoši šajā likumā noteiktajiem uzdevumiem. Valsts iedzīvotāju genoma datubāzes pārzinis ir Latvijas Biomedicīnas pētījumu un studiju centrs.
	Priekšlikums
Lūdzu papildināt ar norādi par Valsts iedzīvotāju genoma datubāzes statusa atbilstību valsts informācijas sistēmai.
Piedāvātā redakcija
-
	Pauls Puķītis (VARAM)

	3.
	Likumprojekts
(2) Latvijas Biomedicīnas pētījumu un studiju centra uzdevumi:
	Priekšlikums
Aicinām izdalīt atsevišķā likuma pantā, vai citādi nodrošināt atbilstību panta nosaukumam.
Piedāvātā redakcija
-
	Pauls Puķītis (VARAM)

	4.
	Likumprojekts
1) veidot un uzturēt Vienotas genoma references infrastruktūru, kas satur Latvijas iedzīvotāju genomu references datu pieejamību zinātniskajai pētniecībai un diagnostikai, indivīda vai indivīdu grupas mērķētai ārstēšanai un sabiedrības veselības aprūpes uzlabošanai;
	Priekšlikums
Lūgums šo formulēt atsevišķā pantā pantā (kopā ar pārējās Vienotas genoma references infrastruktūras regulējumu), formulējot atbilstoši Valsts informācijas sistēmu likuma 5. panta pirmās prim daļas 1. un 2. punktam.
Piedāvātā redakcija
-
	Pauls Puķītis (VARAM)

	5.
	Likumprojekts
(4) Ģenētiskajā un lielapjoma molekulāro datu izpētē iegūtos datus par Latvijas iedzīvotājiem iekļauj Valsts iedzīvotāju genoma datubāzē no pētījumiem, kas veikti sadarbībā ar Valsts iedzīvotāju genoma datubāzi. Pētījuma īstenotājam vai tā pilnvarotai personai ir pienākums iesniegt Valsts iedzīvotāju genoma datubāzes pārzinim ģenētiskajā un cita veida lielapjoma molekulārajā izpētē iegūtos datus par Latvijas iedzīvotājiem kopā ar to paraugsaistītiem datiem. Šajā gadījumā dati ir uzskatāmi par Latvijas populācijas references datiem un var tikt izmantoti zinātniskajā pētniecībā atbilstoši donora informētās piekrišanas apjomam. Valsts iedzīvotāju genoma datubāzē var iekļaut datus arī no neatkarīgi veiktiem pētījumiem atbilstoši normatīvo aktu prasībām.
	Priekšlikums
Lūdzu precizēt pirmo teikumu, aizstājot vārdus "sadarbībā ar" ar vārdiem, kas norāda uz datu bāzi kā objektu - nevis subjektu, ar kuru var sadarboties pētījumu veikšanā.
Piedāvātā redakcija
-
	Pauls Puķītis (VARAM)

	6.
	Likumprojekts
(6) Ja īsteno pētījumu būtisku sabiedrības interešu nolūkos, biobanku pārzinis, atbilstoši Valsts iedzīvotāju genoma datubāzes pieprasījumam, sniedz tās norādītajam pētniekam biobankas rīcībā esošos bioloģiskos paraugus un to paraugsaistītos datus pētījuma veikšanas vajadzībām. Šādā gadījumā biobanku pārzinim nav tiesību prasīt papildus maksu par to infrastruktūras izmantošanu.
	Priekšlikums
1) Lūdzu pārformulēt, lai datubāze netiktu aprakstīta kā subjekts, kas veic kādas darbības.
2) Papildus lūdzu precizēt pēdējā teikumā vārdus "par to infrastruktūras izmantošanu", lai nerastos šaubas par izmantojamo infrastruktūru (ņemot vērā likumā lietotā termina "biobanka" būtību un jēdzienu, kas ietver vārdu "infrastruktūra" lietojumu).
Piedāvātā redakcija
-
	Pauls Puķītis (VARAM)

	7.
	Likumprojekts
(7) Vienotas genoma references infrastruktūra ir valsts informācijas sistēma, kuras pārzinis ir Latvijas Biomedicīnas pētījumu un studiju centrs.
	Priekšlikums
Lūdzu izdalīt Vienotas genoma references infrastruktūras regulējumu atsevišķā pantā, nosakot likumā regulējumu atbilstoši Valsts informācijas sistēmu likuma 5. panta pirmās prim daļas 1. un 2. punktam.
Piedāvātā redakcija
-
	Pauls Puķītis (VARAM)

	8.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzu anotācijā norādīt, kuros likumprojekta pantos iekļauti nosacījumi atbilstoši Valsts informācijas sistēmu likuma 5. panta pirmās prim daļas 1. un 2. punktam un kurš regulējums tiks iekļauts pakārtotajos Ministru kabineta noteikumos atbilstoši Valsts informācijas sistēmu likuma 5. panta pirmās prim daļas 3. līdz 6. punktam. Šī prasība attiecas uz šī valsts informācijas sistēmām:
1) Vienotas genoma references infrastruktūra;
2) Valsts iedzīvotāju genoma datubāze;
3) Iedzīvotāju genoma valsts reģistrs.
Papildus norādām, ka atbilstoši Ministru kabineta 2019. gada 5. novembra noteikumu Nr. 523 "Valsts informācijas resursu, sistēmu un sadarbspējas informācijas sistēmas noteikumi" 16. punktam dati par valsts informācijas sistēmu iekļaujami VIRSIS.
Piedāvātā redakcija
-
	Pauls Puķītis (VARAM)

	9.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Iedzīvotāju genoma valsts reģistrs nodrošinās datu pieejamību, iespējams, izmantojot Datu izplatīšanas un pārvaldības platformu (DAGR). Vienotas genoma references infrastruktūra tiks integrēta vienotā Eiropas Savienības genoma datu pētniecības ekosistēmā, savukārt ārējo datu salīdzināšanai pret genoma references datu kopu sistēma-sistēma pielietojumam, kā arī citu Vienotas genoma references infrastruktūras pakalpojumu izmantošanai tiks veidotas standartizētas lietojumprogrammu saskarnes. Sakarā ar to, ka Vienotā genoma references infrastruktūrā tiks pārvaldīti liela apjoma digitālie objekti (datnes izmērs līdz pat 150 GB), datu izplatīšanas nolūkos DAGR sistēmai būs jānodrošina datu izplatīšana datnes veidā, kā arī būs jānodrošina tiesību apstiprināšana (autorizācija) piekļuvei digitālajam objektam vai objektiem Vienotā genoma references infrastruktūrā. Lielapjoma datu izplatīšanai lūdzam izvērtēt DIT izmantošanu: https://viss.gov.lv/lv/Informacijai/Dokumentacija/Koplietosanas_komponentes/DIT.
 
Piedāvātā redakcija
-
	Jānis Krakops (VARAM)



